Rikunarita-ORG/Wikinium huggingface dataset:
# Geahpesboras

Šattalmas (njuolla) geahppás.
**Geahpesboras** lea borasdávda. Bahá seallačoahkis geahpesgođđosis dagaha borasdávdda. Dalle seallat geahpesgođđosis juohkásit dárkkiskeahttá. Boras sáhttá sturrot ja metastaseret. Metastaseren mearkkaša ahte boras manná álgoborrasis eará rumašosiide. Eanas geahpesborrasat leat karsinomat *(eaŋgalasgillii:* carcinoma*).* Karsinoma mearkkaša ahte boras boahtá epitelseallain. Geahpesboras lea dat borasdávda mii goddá eanemus dievdduid beales ja nubbin eanemus nissoniid beales (eanemus lea čižžeboras). 1,2 miljovnna olbmu jápmet geahpesborrasii jahkásaččat. Dábálaš dávdamearkkat leat lahpasaddan, gosahat (muhtumin šliivi lea varranaga) ja ruoidnan.

Dábáleamus sivva geahpesborrasii lea borgguheapmi. Geahpesboras borggutkeahtes olbmuin lea dávjá vuođđuduvvon genehtálaš dahje birassivaide. Birassivat leat ovdamearkka dihte asbeasta, radon ja áibmonuoskkideapmi.

## Geahpesboras eará sámegillii

| sámegiella | geahpesboras |
| --- | --- |
| anárašgillii | kepispuurâs |
| nuortalašgillii | ǩeäppnõspoorrikõpp
 |

## Gáldut
# Aberhonddu

**Aberhonddu** (eaŋgalasgillii: *Brecon*) lea unna gávpot Mátta-Walesis Powysa leanas. Jagi 2011 gávpogis lei 8 250 ássi, geain 12,7% hálai kymragiela. Gávpoga kymragielat namma jietnaduvvo "aberhonđi".